
Katonai toborzás az internet világában



A történelem folyamán a hadseregek egyik örökös kérdése a létszám volt. A nagy hadsereghez
sok felszerelés, ellátmány és ember szükségeltetett, akikből összeállt a hadsereg. Az embereket
össze kellett fogni és rá kellett venni arra, hogy csatlakozzanak egy hadsereghez, majd ki kellett
őket képezni és a harcban vezetni. Így leírva nagyon egyszerűnek tűnik pedig korántsem volt az,
viszont ahogy a hadseregek és harceljárások, úgy velük együtt a toborzás és annak eszközei,
illetve annak módszerei is fejlődtek az évszázadok során.
A toborzás az egyik pillére minden szervezet létének legyen az fegyveres, segély, politikai
vagy társadalmi. A leendő emberek elérése és meggyőzése a csatlakozásra egy adott
közösségnek létfontosságú a fennmaradáshoz. Ennek hiányában az adott szervezet vagy
tömörülés eltűnik. Nincs ez másképp a Magyar Honvédséggel sem, mint minden hadseregnek itt
is fontos a kellő létszámú ember megléte, illetve a folyamatos utánpótlás az üresedő helyek
feltöltésére. Ennek érdekében a haderő fejlesztés egyik fő eleme az új eszközök beszerzése
mellett a létszám növelés, amit több intézkedéssel segítettek elő, mint az életpálya modell, a
bérek növelése vagy a különböző juttatások bevezetése.
Véleményem szerint ezek mind kiváló intézkedések, viszont hiába, ha nem tudjuk
megszólítani a társadalom egyéb rétegéit, mint például a fiatalabb generációkat, akik
elengedhetetlenek lesznek a Honvédség jövőjében.
Persze ez nem könnyű feladat hiszen a mai fegyveres szervezetek egyik problémája a köztük
és különböző generációk közötti kommunikációs szakadék. Úgy tapasztaltam, hogy a
technológia robbanásszerű fejlődése magával hozta az általános kommunikáció változását,
amellyel az elmúlt évtizedekben nehezen tudtak lépést tartani a világ hadseregei köztük a
Magyar Honvédség is. Az információ áramlás felgyorsulásával napról napra változnak a
különböző kommunikációs trendek is. Ebből következik, hogy a mai fiatalabb generációk
elérési módja is párhuzamosan változott. A pályamunkám készítése során végeztem egy
felmérést, amely a 35 évnél fiatalabbak internet használati szokásait mérte fel.
A pályamunkámban fel szeretném vázolni, hogy az én meglátásom szerint mégis hogyan
tudna a Magyar Honvédség több fiatalt elérni a közösségi platformok segítségével, illetve külső
influencerek bevonásával. Továbbá bemutatni, hogy miért értékelőtek fel a mai kommunikációs
felületetek a szerepe a toborzásban .



